ѿ сегѡ̀ ча́сть бж҃ія є́сть, имѣ́яй благоразу́міе, благодаре́ніе, терпѣ́ніе, стра́хъ бж҃ій, є́же не суди́ти, да не ѡсужде́нъ бу́детъ, я̀же вся́чески ну̂жна су́ть, я́коже глаго́летъ златоу́стъ ѡ гее́ннѣ, я́кѡ я́вѣ благодѣ́тельствуетъ на́мъ, и па́че ца́рствія небе́снагѡ, я́кѡ се́ю мно́зіи въ ца́рствіе небе́сное вхо́дятъ, ца́рствіемъ же не мно́зи, но человѣколю́біемъ бж҃іимъ: та̀ у́бѡ ну́дитъ стра́хомъ, сіе́ же пріе́млетъ: и ѻбои́ми спаса́емся благода́тію хрс̑то́вою